Diari Oficial de la Generalitat Valenciana


Sumari del DOGV 5075, del 22-08-2005 (2005/8684)

Edicte de la Junta Arbitral de Transports de València sobre la notificació del laude a l'empresa Briopack Levante, SL. Expedient número V-153/2003.
---------------------------------------------------------------------------------------------------------------------------------------------------

### Dades del document

Número de DOGV
:   5075

Data del DOGV
:   22-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8684


Organisme emissor
:   Conselleria d'Infraestructures i Transport

Tipus de document
:   Anunci

Edicte de la Junta Arbitral de Transports de València sobre la notificació del laude a l'empresa Briopack Levante, SL. Expedient número V-153/2003. [2005/8684]
  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Briopack Levante, SL, que s'ha dictat laude en l'expedient referenciat i ja que no és possible la seua notificació per desconegut, parador ignorat o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:
  
?Laude
  
Tribunal: President. Sr. Ramón Escrig Moreno. Vocals: Sra. Aurora Costa Vicente, Sr. Ángel Grande Ballesteros, que justifica la seua absència. Secretària vocal suplent: Sra. Amparo Peris Catalá. Parts: reclamant: Corgar 98, SA (Seur), representada pel Sr. Francisco García Cortés, reclamat: Briopack Levante, SL, que no compareix en l'acte de vista.
  
València, 14 de juliol de 2005, a les 11.00 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-153/2003 i es procedix a la celebració de la vista oral respecte de la reclamació següent: impagament de ports. Notificació i citació a través del DOGV.
  
Iniciada la vista oral pel president es procedix a comprovar la identitat de la part compareixent i la qualitat amb què intervé.
  
La notificació de la demanda i citació a vista realitzada a la mercantil reclamada es va iniciar, interposada la corresponent demanda amb data 10 de novembre de 2003, en primer lloc per mitjà del servici de correus en els distints domicilis que la reclamant va facilitar a la junta. En cap d'estos pot complir-se l'expressat tràmit. Sol'licitada la informació registral de l'últim domicili social conegut i a petició de la reclamant, es va procedir a la publicació en el DOGV núm. 5.036, de 27-06-05, de les expressades notificació de la demanda i citació a vista, i es fixa esta per al dia 14-07-05.
  
Deixa basada la seua reclamació en els següents:
  
Antecedents de fet
  
Primer. Com a conseqüència de les relacions comercials existents entre les parts es van realitzar diversos transports tal com queden ressenyats en la factura adjunta a la reclamació que consta en l'expedient.
  
La reclamació del deute va ser reiteradament realitzada sense que fins al moment haja sigut feta efectiva, i es van produir despeses bancàries per devolució dels efectes de cobrament per un import de 22,72 euros, motiu pel qual s'interposa esta reclamació.
  
Acaba sol'licitant que amb el reconeixement previ del seu dret es condemne la reclamada al pagament dels ports realitzats l'import dels quals ascendix a la suma de la quantitat de 604,26 € i als quals cal sumar les despeses bancàries expressades per un import de 22,72, resulta un total de deute de 626,98 € més els interessos corresponents.
  
S'apliquen els següents:
  
Fonaments jurídics
  
I. La competència territorial de la junta, de la qual no s'al'lega res, ve determinada en els articles 6 i 7.2 del Reglament de la LOTT (RD 1211/90).
  
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 3.005,06 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.- No consta en l'expedient que s'haja fet cap manifestació en el sentit preceptuat.
  
III. Dels fets relatats i la documentació aportada es deduïx que efectivament el transport de les mercaderies que es referencien en la demanda va ser realitzat a bon fi, la qual cosa reconeix un dret de cobrament de la present reclamació a favor de la reclamant, fet que d'altra banda no ha sigut contravingut per la reclamada. L'Orde de 25 d'abril de 1997, del Ministeri de Foment, per la qual s'establixen les condicions generals de contractació dels transports de mercaderies per carretera, regula en l'annex B (respecte dels contractes de transport de càrrega fraccionada) l'obligació del pagament del preu del transport, la seua exigibilitat i modalitats, condicions d'altra banda d'acord amb l'article 374 del Codi de Comerç i concordants. D'acord amb les condicions anteriors, atés que ha quedat acreditada la prestació dels servicis de transport de la present controvèrsia, i d'acord amb l'article 217.3 de la Llei 1/2000, de 7 de gener, d'Enjudiciament Civil, ja que no s'ha acreditat per la part reclamada l'abonament d'allò que es deu, procedix estimar la reclamació plantejada per la representació de l'entitat demandant.
  
IV. Donada l'absència del vocal representant d'empreses carregadores, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la junta, a excepció del president, no impedirà que es dicte el laude».
  
V. De les manifestacions realitzades en vista per la reclamant i les proves documentals aportades, s'establix la certesa de l'execució del transport tal com ha quedat exposat.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels seus membres, dicta el laude següent:
  
Estimar la demanda interposada per Corgar, 98, SA (SEUR), representada pel Sr. Francisco García Cortés contra Briopack Levante, SL, ja que dels fets relatats, documents probatoris i declaracions efectuades s'establix que, realitzats els distints transports han de ser abonats per la totalitat de l'import reclamat.
  
Per tot això Briopack Levante, SL, haurà d'abonar a Corgar 98, SL (SEUR), la quantitat total de SIS-CENTS vint-i-sis euros amb noranta-huit cèntims (626,98 €), més els interessos corresponents comptadors des de la interposició de la demanda i que hauran de ser liquidats en execució d'este laude.
  
Este laude serà executiu en el termini de vint dies comptadors a partir del següent a la recepció d'este.
  
Contra esta resolució, únicament es pot interposar acció d'anul'lació davant de l'Audiència Provincial de València, que haurà de presentar-se en els dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge i d'acord amb el procediment previst en la mencionada llei, o d'aclariment davant de la Junta Arbitral de Transports de València, en els deu dies següents al de la notificació d'este.
  
Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes?.
  
Estos terminis de recursos continguts en el laude transcrit seran computables a partir de l'endemàd de la publicació del present edicte en el Diari Oficial de la Generalitat Valenciana.